Zoran Zaev

Zoran Zaev (i lindur më 8 Tetor 1974) është një ekonomist dhe politikan maqedonas që shërbeu si kryeministër i Maqedonisë së Veriut nga maji 2017 deri në janar 2020, dhe përsëri nga gushti 2020 deri në janar 2022.http://www.balkaninsight.com/en/article/macedonia-parliament-approves-zaev-s-new-govt-05-31-2017

Para se të hynte në politikë, ai drejtonte një biznes privat në qytetin e tij të lindjes, Strumicë. Në periudhën 2003–2005 ka qenë deputet në Kuvendin e Maqedonisë, e më pas kandidoi për kryetar të Komunës së Strumicës, pozitë të cilën e mbajti për tre mandate, nga viti 2005 deri në vitin 2016. Pas dorëheqjes së Branko Cërvenkovskit nga udhëheqja e partisë Lidhja Socialdemokrate e Maqedonisë e qendrës së majtë në vitin 2013, Zaev u emërua kreu i ri i partisë.

Zaev pësoi disfatë në zgjedhjet parlamentare të vitit 2014, pas së cilës ai akuzoi për manipulim të zgjedhjeve dhe vendosi që partia e tij të veprojë si opozitë joparlamentare. Në vitin 2015, ai publikoi biseda telefonike të siguruara në mënyrë të paligjshme të zyrtarëve të lartë të qeverisë që përmbanin indicie për krim të organizuar. Në të njëjtin vit, ai nënshkroi Marrëveshjen e Përzhinos, e cila parashikonte një qeveri teknike për mbajtjen e zgjedhjeve të parakohshme parlamentare në vitin 2016. Pas zgjedhjeve të parakohshme në 2016, partia e Zaev formoi një shumicë parlamentare me BDI-në dhe Aleancën për Shqiptarët, si dhe koalicionin e qeverisë së tyre u zgjodh në maj 2017. Si kryeministër, ai ka mbrojtur anëtarësimin e Maqedonisë së Veriut në Bashkimin Evropian .

Ai nënshkroi marrëveshjen e Prespës me Greqinë, duke zgjidhur një mosmarrëveshje të gjatë për emrin e vendit, që çoi në protokollin e pranimit të Maqedonisë së Veriut në NATO. Zoran Zaev është një nga nismëtarët e Mini Zonës Shengen, një zonë ekonomike e vendeve të Ballkanit Perëndimor që synon të garantojë "katër liri". Zaev u pajtua me partinë kryesore opozitare VMRO-DPMNE për zgjedhje të parakohshme për shkak të ngecjes së bisedimeve me BE-në dhe dha dorëheqjen në janar 2020, por pas zgjedhjeve, ai filloi mandatin e tij të dytë si kryetar i qeverisë. Zaev zyrtarisht dha dorëheqjen përsëri pas zgjedhjeve lokale në tetor 2021 dhe u pasua nga Dimitar Kovaçevski në janar 2022.

Arsimi
Pasi përfundoi shkollën fillore dhe atë të lartë në vendlindje, ai u regjistrua në Fakultetin e Ekonomisë i cili diplomoi në vitin 1997.Zaev fitoi një diplomë master në ekonominë monetare në të njëjtin universitet.

Karriera politike
Zoran u bë anëtar i Lidhjes Socialdemokrate të Maqedonisë në vitin 1996. Ai shërbeu si zëvendës i kryetarit të partisë mes 2006 dhe 2008. Ai fitoi tri zgjedhjet lokale të njëpasnjëshme dhe shërbeu si kryetar i Strumicës prej vitit 2005 deri më 2016.Pasi Branko Crvenkovski dha dorëheqjen si kreu i LSDM-së në vitin 2013, Zaev u zgjodh si një udhëheqës i ri. Përveç kësaj, ai shërbeu si anëtar i Kuvendit të Maqedonisë së Veriut nga viti 2003 deri në 2005. Pas zgjedhjeve parlamentare të vitit 2016, Zaev formoi një qeveri koalicioni me mbështetjen e Bashkimit Demokratik për Integrimin dhe Aleancën për Shqiptarët në maj 2017.

 Kontraditat 
Më 31 maj 2017, parlamenti i Maqedonisë deklaroi Zoranin si Kryeministër të ri me 62 vota. Gjatë fjalimit të tij, Zoran prezantoi programin e tij të ri të qeverisë së re, duke thënë se bashkimi me NATO dhe BE do të ishte përparësia e tij në vitet në vijim. Ai gjithashtu premtoi rritje ekonomike dhe fundin e korrupcionit. 

Disa gazeta interpretuan disa deklarata të Zoranit për gazetat BGNES dhe Kurir si një kërkesë që pohonte maqedonasit si një komb me bullgarët apo serbët. Ajo qfarë Zorani ka thënë në intervistën origjinale të gazetës bullgare "BGNES" ishte "Unë dua t'u dërgoj një mesazh të gjithë qytetarëve të Bullgarisë. Ne jemi vëllezër, i njëjti komb" dhe çfarë tha ai gjatë një interviste për gazetën serbe "Kurir" ishte "Serbët dhe maqedonasit janë njerëz vëllazërore" dhe "Askush nuk i kërkoi Zoran Zaevit të bënte asgjë kundër maqedonasve, kundër serbëve, kundër ndonjë bashkësie etnike, ose kundër ndonjë fqinjëve tanë. Ne kemi dëgjuar akuzat që pretendojnë Zaevin, duke dënuar Serbinë për gjenocid."

 Referime 

Kategoria:Lindje 1974
Kategoria:Njerëz që jetojnë
Kategoria:Anëtarë të Kuvendit të Maqedonisë së Veriut
Kategoria:Kryeministra të Maqedonisë së Veriut
Kategoria:Njerëz nga Strumica
Kategoria:Absolventët e Universitetit të Shkupit